# data[].attributes.body
Limingan Keskuspuistoon talveksi hoijakka. Sen ympärille voi miettiä jotain talvitapahtumaakin lapsille. Samalla voisi hyödyntää esim lammen jäätä luistelukenttänä.

Valmistelu: Ihanan erilainen idea! Ehdotettu paikka hankala, mutta voisi sijaita esimerkiksi keskusurheilukentällä. Kivituhka olisi paras alusta tämän tyyppiselle.

Kelkka pitää todennäköisesti teettää. Löytyykö standardoitua tai muulla tavoin varmennettua turvallista ratkaisua? Hinta-arviota vielä tässä vaiheessa vaikea tehdä, tällä hetkellä hyvin alustava arvio.

Hinta-arvio: noin 5 000 euroa.

# data[].attributes.body
Keppihevosmaa keskustan urheilualueelle. Jalkapallokentän ja kevyen liikenteen väylän väliin jäävälle niittyalueelle, pumptrackin viereiseen päätyyn kunnostetaan keppihevosharrastajille oma rata esteineen.

Valmistelu: Ehdotettu paikka ei onnistu, koska alueelle jo olemassa suunnitelmia. Mutta vaihtoehtoiselle paikalle täysin mahdollinen! Suunnitteluun voitaisiin osallistaa harrastajia.

Hinta-arvio: 2 000 euroa.

# data[].attributes.headline
20. Karimontun parantaminen / niittäminen

# data[].attributes.subject
20. Karimontun parantaminen / niittäminen

# data[].attributes.body
Karimontun puhdistaminen ja viihtyisyyden lisääminen.

Valmistelu: Idea onnistuu niittämisen osalta toteuttaa. Muokataan ideaa hieman, eli Karinmontun niittäminen. Niittäminen, ranta-alueen vanaaminen ja alueen muu siistiminen.

Hinta-arvio: 3 000 euroa.

# data[].attributes.body
Tupoksen Saunarannasta alkava hiihtolatu hiihtolatu päättyy erikoisiin paikkoihin mm. koulun parkkialue ja radiomasto. Karttapohjaiset reittiopasteet latujen jatkumisesta tai päättymisestä, päättymispaikoille.

Valmistelu: Hyvä, käytännöllinen ja kohtuullinen idea! Voidaan toteuttaa kustannustehokkaasti ja osallistuvan budjetoinnin aikataulussa vuoden 2024 aikana.

Hinta-arvio: 2 500 euroa.

# data[].attributes.headline
2. Kirkonkylälle 9-väyläinen frisbee-golfrata 

# data[].attributes.subject
2. Kirkonkylälle 9-väyläinen frisbee-golfrata 

# data[].attributes.body
Tässä ideassa toteutettaisiin Limingan keskustan läheisyyteen yhdeksänväyläinen frisbeegolfrata. Tällä hetkellä Limingassa on frisbeegolfrata Rantakylässä mutta tämän lisäksi lajin saavutettavuuden kannalta olisi hyvä, jos myös keskustan läheisyydessä voisi päästä pelaamaan helposti. Optimaalisesti rata olisi maksimissaan kilometrin päässä keskustasta, jotta rata olisi helposti saavutettavissa.

Valmistelu: Tämä idea nousee esille silloin tällöin! 10 000 euron budjetti voisi ehkä riittää 9-väyläiselle. Sijoittelua tulisi miettiä tarkasti, tarvittavat suoja-alueet huomioiden.

Hinta-arvio: 10 000 euroa.

# data[].attributes.body
Yhdistetty neljä samankaltaista ideaa yhdeksi. Tupoksen lähivirkistysalue on kehittynyt viime vuosina upeasti talkoovoimin. Suositulle mäenlasku- ja porrasjuoksupaikalle tarvittaisiin kuitenkin valaistus, jotta lähialueen lapsiperheet pääsevät nauttimaan mäenlaskusta iltaisinkin.

Valmistelu: Rahalla saataisiin yksi valopylväs töineen. Eli mahdollinen!

Hinta-arvio: 5 000 euroa.

# data[].attributes.body
Rantakylän latureiteille selkeät kyltit mistä mikäkin reitti menee.

Valmistelu: Hyvä ja kohtuullinen idea!

Minkälaiset kyltit toimivat mielestäsi parhaiten? Onko jotain tiettyä pistettä/kohtaa, jossa kyltityksen tarve on erityisesti noussut esille?

Hinta-arvio: 5 000 euroa.

# data[].attributes.body
Tehdään Syke-puistoon street park hankkimalla skeittirampit ja koriskorit. Kyläläiset toivovat näitä kovasti. Skeittipaikan puuttuessa lapset ja nuoret skeittaavat tällä hetkellä kaduilla, joilla ajaa myös autoja. Toteutus maan ollessa sulana. Vaatii perustusten tekemisen.

Valmistelu: 10 000 euron budjetti ei todennäköisesti riitä kaikkiin näihin, erityisesti skeittirampit ovat kalliita ja alue vaatisi hyvätasoisen asfaltin. Asfaltti ei liene riittävän hyväkuntoinen alueella, olisiko turvallinen skeittialusta? Koripallokorit olisi mahdollista tehdä annetulla budjetilla, esimerkiksi olemassa olevaan kaukaloon.

Hinta-arvio koripallokoreille: 5 000 euroa.

# data[].attributes.body
Painot levytangoissa ovat rapistuneet, tilaan mahtuisi hyvin myös esimerkiksi raskaammilla painoilla oleva maastavetopaikka. Nykyiset levytankopaikat ovat hyödyttömät, koska painot rapistuneet ja epätasapainossa.

Valmistelu: Kohtuullinen ja toteutettavissa oleva ehdotus! Eli voitaisiin vaihtaa levyt ja huomioida alustamateriaalin kestävyys paremmin. Mitä muita tarpeita tulee mieleen?

Hinta-arvio: 2 000 euroa.

# data[].attributes.body
Lisäisi lasten ja aikuisten liikkumista talvella jos latu lähtisi kotien vierestä maastopyöräreitin tavoin. Tuomiaroon kaivattais lähilatua.

Valmistelu: Kiva idea! Toteutusta tulisi miettiä, eli miten reitti voisi kulkea alueella. Eli voisi tulla kyseeseen Saunarannan reittien yhteyteen. Eli olisi tehtävä käynnissäolevan kehittämisen yhteydessä.

Aikataulu voi olla tiukka, eli toteutus v. 2024 aikana. Budjetti voi myös tulla vastaan jos reitti kovin kasvaa, eli osallistuvalla budjetoinnilla voitaisiin mahdollisesti pieni reitti.

Hinta-arvio: 10 000 euroa.

# data[].attributes.headline
21. Temmesjokisuun retkeilyrakenteiden parantaminen - laavun uusiminen

# data[].attributes.subject
21. Temmesjokisuun retkeilyrakenteiden parantaminen - laavun uusiminen

# data[].attributes.body
Yhdistetty kolme samanlaista ideaa: Temmesjokisuun lintutorniin ja laavuun liittyvien retkeilyrakenteiden parantaminen. Lintutornille menevät pitkospuut ja läheinen laavupaikka ovat huonossa kunnossa.

Pitkosten uusiminen tai polkujen parantaminen jollakin muulla keinoin. Kalatien päässä olevan kodan ympäristön siistiminen ja kodan uusiminen kokonaan tai muuttaminen laavuksi tai kodan nuotiorakenteen muuttaminen vetäväksi. Nuotiopaikan läheisyyteen pöytä ja penkit.

Tupokseen Temmesjoen varteen uusi laavu/kota. Vanha on aikansa palvellut, sen voin purkaa pois haitolta.

Valmistelu: Idea on erinomainen ja tarpeellinen. 10 000 euron budjetti riittää kuitenkin vain laavun/kodan uusimiseen ja ympäristön siistimiseen. Muokataan ideaa näiltä osin.

Hinta-arvio: 10 000 euroa.

# data[].attributes.body
Ensimmäisen osallistavan budjetoinnin voittajan, eli ojanperänkangas/okkosenrannan kuntopolun jatkaminen alueen kaavaluonnoksen mukaisesti. Lyhyt ja keskeneräinen reitti on jo tällä hetkellä innostanut asukkaita liikkumaan.

Valmistelu: Reittiä voitaisiin jatkaa hieman ja kehittää edelleen, esim. tarinallistamista reitille. Reittiä voitaisiin jatkaa esim. Käpämäkeen.

Minkälaista kehittämistä sinä kaipaisit?

Hinta-arvio: 10 000 euroa.

# data[].attributes.body
Yhdistetty kaksi samanlaista ideaa yhdeksi. Johonkin Limingan liikuntapaikkojen yhteyteen vuokrattava/varattava biljardipöytä. Välineet käyttöön tarvittaessa henkilökohtaisella avainkoodilla lukollisesta kaapista.

Valmistelu: Paikkaa tulisi miettiä sekä toteutusta (vuorojen varaus jne.).

Hinta-arvio: 2 000 euroa.

# data[].attributes.body
Veden päälle seikkailurata, oispa huikee kesäpäivän aktiviteetti kaiken ikäisille. Radan voisi vuokrata pariksi viikoksi. Ohessa malli https://www.wibitsports.com/

Valmistelu: Hauska idea. Vuokramallisia ei alustavalla etsinnällä löytynyt kuin uimahalliolosuhteisiin, mutta jatketaan etsintää.

Miten huolehditaan uimavalvonta ja estetään kulku esim. öisin? Miten huolehditaan, että pysyy ehjänä?

Hinta-arvio: Tarkentuu myöhemmin, jos toteutus mahdollinen.

Jatkotyöstön jälkeiset kommentit: Vuokramallista toteutusta on selvitelty, eikä ulkovesiin soveltuvia ratkaisuja löytynyt. Wibit-rata on kuitenkin noussut esille Rantakylän kehittämisen suunnitelmissa, joten sen toteutuminen on mahdollista muilla keinoilla.

SIIRRETÄÄN EI-ETENEVIIN.

# data[].attributes.headline
12. Tupoksen kuntosalille tanko ja radio

# data[].attributes.subject
12. Tupoksen kuntosalille tanko ja radio

# data[].attributes.body
Tupoksen kuntosalille toinen iso tanko, koska siellä on kaksi laitetta, jossa tankoa tarvitaan, mutta vain yksi tanko. Lisäksi salilta puuttuu radio. Tämän olisi hyvä olla kiinteä, sellainen jota ei voi varastaa. Edelliset ovat hävinneet.

Valmistelu: Voitaisiin hankkia joko 15 kg tanko tai 20 kg tanko sekä radio.

Hinta-arvio: 500 euroa.

# data[].attributes.body
Kuntalaisten käytettäväksi erilaisia liikuntavälineitä maksutta, määritellyllä laina-ajalla. Kohtuullisen helppo toteuttaa. Välineitä voisi lainata esim kirjastokortilla. Mallia löytyy mm. Kempeleestä.

Valmistelu: Limingasta löytyy jo kirjastokortilla lainattavia välineitä, toimintaa voidaan monipuolistaa ja hankkia esim. uusia välineitä lainattavaksi. Toimintaa tarve markkinoida lisää, jotta kuntalaiset löytävät jo olemassa olevan palvelun.

Minkälaisia välineitä toivoisit lainaamoon?

Hinta-arvio: 1 500 euroa.

# data[].attributes.body
Tupoksen kuntosalilla tuntunut olevan hyvä käyttöaste. Muutamia hyödyllisiä kuntoiluvälineitä kuitenkin puuttuu. Ehdotankin, että sinne hankittaisiin nyrkkeilysäkki ja dippiteline/jalkojennostoteline.

Nämä ovat tehokkaita ja edullisia välineitä, jotka mahdollistavat monenlaisen harjoittelun josta erityisesti hyötyvät istumatyötä tekevät henkilöt jotka tarvisivat keskivartalon ja hartioiden/olkapäiden aktivointia.

Valmistelu: Tupoksen kuntosalia on kehitetty viime vuosien aikana. Tilat ovat todella rajalliset ja tilojen tulisi olla esteettömät. Tästä syystä haluamme pitää kuntosalin tarpeeksi väljänä. Jotta dippiteline ja nyrkkeilysäkki saataisiin nätisti mahtumaan, pitää jotain muita toimintoja vähentää.

Hinta-arvio: 1200 euroa.

# data[].attributes.body
Esim Krankka-areenalle pieni tila golf-simulaattorille.

Valmistelu: Hauska ja erilainen idea! Vastaavaa ei löydy kunnan alueelta muualta. Sopiiko kunnan toteuttavaksi, vai olisiko enemmän yritykselle sopivaa palvelua?

Mikä olisi sopiva paikka? Mikä olisi sopiva toimintamalli?

Hinta-arvio: 10 000 euroa.

# data[].attributes.headline
16. Uimakoulu Vesikarin montulle kesällä 2024

# data[].attributes.subject
16. Uimakoulu Vesikarin montulle kesällä 2024

# data[].attributes.body
Uimakoulu olisi tarpeellinen, että lapset oppisivat uimaan. Koulussa ei saada riittävästi uimaopetusta.

Valmistelu: Hyvä idea, joskin jouduttaisiin todennäköisesti rajaamaan tietylle osallistujamäärälle, jolloin esimerkiksi ilmoittautumisen kautta saisi paikan uimakouluun. Ikäryhmät joille tarjotaan?

Hinta-arvio: 500 euroa.

# data[].attributes.headline
17. Luistelutukia, sikleja ja kolia ulkojäille

# data[].attributes.subject
17. Luistelutukia, sikleja ja kolia ulkojäille

# data[].attributes.body
Yhdistetty kaksi samankaltaista ideaa: Luistelutukien saaminen pienten luistelua opettalevien käyttöön ilman, että joutuvat ilkivallan kohteeksi. Lisäksi Tuiskun kentälle toivottu siklejä ja kolia.

Valmistelu: Mukava idea! Luistelutukia, kolia ja siklejä on ollut useamman kerran aiemmin, mutta ne on parhaimmillaan rikottu alle viikossa. Miten saisimme yhteisen omaisuuden kestämään?

Hinta-arvio: 1 000 euroa.

# data[].attributes.body
Puistinpenkkejä Tupoksen kevyenliikenteenväylien ja kävelyreittien varsille. Tupoksessa on paljon reittejä missä ulkoilla, mutta mihinkään ei voi pysähtyä istumaan ja levähtämään tai katselemaan kylän menoa. Penkit palvelevat monen ikäistä ulkoilijaa - ikäihmiset voivat levähtää ja pienemmät syödä vaikka eväitä.

Yhdistetty kaksi ideaa. Toisessa toivottiin penkkien lisäksi myös jalkakäytävien kunnostamista (ei eritelty missä). 10 000 euron budjetti ei riitä jalkakäytävien kunnostamiseen, mutta penkkejä voidaan asentaa.

Valmistelu: Nyrkkisääntö penkeille on noin 1000 euroa per penkki (penkki, asennustyöt, kivituhka jne.). Mihin penkkejä sinusta tulisi asettaa? Onko tarpeita muualla kuin Tupoksessa? Missä?

Hinta-arvio: 10 000 euroa.

# data[].attributes.headline
23. Kaiteita pyöräteiden ja syvän ojan välille Saunarantaan

# data[].attributes.subject
23. Kaiteita pyöräteiden ja syvän ojan välille Saunarantaan

# data[].attributes.body
Olemme huomanneet alle kouluikäisten lasten kanssa pyöräillessä, että Saunarannassa on syviä ja jyrkkäreunaisia ojanylityksiä pyöräteiden varrella ilman suojaavia kaiteita.

Lapset ovat itse ilmaisseet, että jyrkät ojanreunukset pelottavat ja haluavat monesti taluttaa jyrkkien kohtien ohitse tai kiertää mahdollisimman kaukaa.

Sijainnit:
1. Löylynlyömän varrella Morsiussaunan ja Joulusaunan välissä pyörätien puolella. Samassa kohdassa pyörätien rinnalla saman ojan ylittää myös autotie, jonka puolelta jyrkkä ojanreunus on suojattu kaiteella.
2. Juhannussaunan kohdalla Kylätien varrella on vastaavia jyrkänteitä pyörätien varrella.

Valmistelu: Toteuttamiskelpoinen idea, parantaa liikenneturvallisuutta ja kokemusta turvallisuudesta.

Hinta-arvio: 10 000 euroa.

# data[].attributes.body
Pintamaan tuonti ja levitys Tupoksen keskellä olevalle kuntopolulle.

Valmistelu: Käytännöllinen idea! Kivituhkan levittäminen onnistuisi. Budjetti ei välttämättä riitä koko reitille, mutta hyvä osa olisi mahdollista tehdä.

Hinta-arvio: 10 000 euroa.

# data[].attributes.headline
24. Tupoksen "vanhaan" koirapuistoon valaistus

# data[].attributes.subject
24. Tupoksen "vanhaan" koirapuistoon valaistus

# data[].attributes.body
Yhdistetty kaksi ideaa:

1. Aitojen kunnostus ei olisi varmastikaan idean kallein toteuttaa, eniten rahaa menisi valaistuksen vetämiseen autotieltä. Yksikin valaisintolppa puiston aukion laidassa riittäisi. Periaatteessa myös liiketunnistimella toimiva valaistus olisi riittävä. Aidat saisivat olla korkeammat eli turvallisemmat ja portille olisi hyvä tehdä nykyisissä puistoissa oleva eteistila.

2. Tupoksen vanhasta koirapuistossa puuttuvat valot. Käyttäjiä olisi ympäri vuoden todella paljon mutta valon puute on vähentänyt kävijöitä.

Valmistelu: Aidan ja valaistuksen uusiminen maksaisi 20 000 eurosta ylöspäin, joten budjetin osalta idea ei ole kokonaisuudessaan mahdollinen. Valaistus onnistuisi kuitenkin todennäköisesti tehdä, joten muokataan ideaa siten, että toteutettaisiin koirapuistoon valaistus.

Hinta-arvio: 3 000 euroa.